ΚΑΝΟΝΙΣΜΟΣ (ΕΚ) αριθ. 823/96 ΤΗΣ ΕΠΙΤΡΟΠΗΣ της 3ης Μαΐου 1996 για τροποποίηση του κανονισμού (ΕΚ) αριθ. 1466/95 για τον καθορισμό των ειδικών λεπτομερειών εφαρμογής των επιστροφών κατά την εξαγωγή στον τομέα του γάλακτος και των γαλακτοκομικών προϊόντων, για κατάργηση του κανονισμού (ΕΟΚ) αριθ. 1953/82 και για τροποποίηση του κανονισμού (ΕΟΚ) αριθ. 3846/87

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 804/68 του Συμβουλίου, της 27ης Ιουνίου 1968, περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΚ) αριθ. 2931/95 της Επιτροπής (2), και ιδίως το άρθρο 13 παράγραφος 3 και το άρθρο 17 παράγραφος 14,

Εκτιμώντας:

ότι ο κανονισμός (ΕΚ) αριθ. 1466/95 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 592/96 (4), καθορίζει τις ειδικές λεπτομέρειες εφαρμογής των επιστροφών κατά την εξαγωγή στον τομέα του γάλακτος και των γαλακτοκομικών προϊόντων 7

ότι η κτηθείσα πείρα δείχνει ότι είναι ανάγκη να καθοριστεί ακριβέστερα το καθεστώς που θεσπίζεται από το άρθρο 1α του κανονισμού (ΕΚ) αριθ. 1466/95, καθώς και οι διατάξεις οι σχετικές με τα περιθώρια ανοχής που αναφέρονται στο άρθρο 10 του εν λόγω κανονισμού 7

ότι, στο πλαίσιο των διαβουλεύσεων με την Ελβετία για την εφαρμογή των αποτελεσμάτων του Γύρου της Ουρουγουάης συμφωνήθηκε να τεθεί σε εφαρμογή ένα σύνολο μέτρων που προβλέπουν, μεταξύ άλλων, μείωση των δασμών για τις εισαγωγές ορισμένων κοινοτικών τυριών στην Ελβετία 7 ότι είναι ανάγκη να εξασφαλιστεί η κοινοτική καταγωγή των προϊόντων 7 ότι, για το σκοπό αυτό, πρέπει να καταστεί υποχρεωτική η προσκόμιση πιστοποιητικών εξαγωγής για τις εξαγωγές όλων των τυριών που υπάγονται στο καθεστώς, συμπεριλαμβανομένων και εκείνων για τα οποία δεν προβλέπεται επιστροφή κατά την εξαγωγή 7 ότι η έκδοση των πιστοποιητικών πρέπει να εξαρτάται από την προσκόμιση, από τον εξαγωγέα, δήλωσης που πιστοποιεί την κοινοτική καταγωγή του προϊόντος 7 ότι το σύστημα αυτό αντικαθιστά το σύστημα που προβλέπεται από τον κανονισμό (ΕΟΚ) αριθ. 1953/82 της Επιτροπής (5), όπως τροποποιήθηκε τελευταία από τον κανονισμό (ΕΚ) αριθ. 3337/94 (6), ο οποίος μπορεί επομένως να καταργηθεί 7

ότι ο κανονισμός (ΕΟΚ) αριθ. 3846/87 της Επιτροπής (7), όπως τροποποιήθηκε τελευταία από τον κανονισμό (ΕΚ) αριθ. 310/96 (8), καθορίζει στο παράρτημα σημείο 9 υποσημείωση (6), την ελάχιστη αξία ορισμένων τυριών επιλέξιμων για το καθεστώς επιστροφών κατά την εξαγωγή 7 ότι, πρέπει, για λόγους συνοχής και σαφήνειας να συμπεριληφθούν οι διατάξεις αυτές στον κανονισμό (ΕΚ) αριθ. 1466/95 7 ότι, λαμβανομένης υπόψη της εξέλιξης των τιμών της αγοράς και ενόψει της οικονομικής εφαρμογής στον υψηλότερο βαθμό του καθεστώς των επιστροφών, επιβάλλεται η αύξηση της εν λόγω ελάχιστης αξίας και η εφαρμογή της για όλα τα τυριά 7

ότι η επιτροπή διαχείρισης γάλακτος και γαλακτοκομικών προϊόντων δεν διατύπωσε γνώμη στην προθεσμία που όρισε ο πρόεδρός της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 1466/95 τροποποιείται ως εξής:

1. Το άρθρο 1α τροποποιείται ως εξής:

α) στην παράγραφο 4 στοιχείο α) οι όροι «τετράγωνο 19» αντικαθίσταται από τους όρους «τετράγωνο 22» 7

β) προστίθεται η ακόλουθη νέα παράγραφος 5:

«5. Κατόπιν αιτήσεως του ενδιαφερομένου εκδίδεται επικυρωμένο αντίγραφο του πιστοποιητικού.»

2. Παρεμβάλλεται το ακόλουθο νέο άρθρο 1β:

«Άρθρο 1β

1. Το παρόν άρθρο καθορίζει τις ειδικές λεπτομέρειες για τις εξαγωγές προς την Ελβετία των τυριών που καθορίζονται στο παράρτημα.

2. Όλες οι εξαγωγές που αναφέρονται στην παράγραφο 1 και πραγματοποιούνται από 1ης Ιουλίου 1996 εξαρτώνται από την προσκόμιση πιστοποιητικού εξαγωγής.

3. Η αίτηση έκδοσης του πιστοποιητικού και το πιστοποιητικό περιλαμβάνουν στο τετράγωνο 20 παραπομπή στο παρόν άρθρο.

4. Οι αιτήσεις έκδοσης των πιστοποιητικών γίνονται δεκτές μόνο όταν ο αιτών:

- δηλώνει, γραπτώς, ότι όλα τα υλικά που υπάγονται στο κεφάλαιο 4 της συνδυασμένης ονοματολογίας και χρησιμοποιούνται στην παρασκευή των τυριών για τα οποία υποβάλλεται η αίτηση, παρήχθησαν εξ ολοκλήρου εντός της Ευρωπαϊκής Ένωσης,

- δεσμεύεται, γραπτώς να παράσχει, εάν το ζητήσουν οι αρμόδιες αρχές, όλα τα συμπληρωματικά δικαιολογητικά που θα κρίνουν αναγκαία για την έκδοση του πιστοποιητικού και να δεχτεί, ενδεχομένως, κάθε έλεγχο των εν λόγω αρχών ως προς τη λογιστική και τις συνθήκες παρασκευής των εν λόγω προϊόντων.

5. Για τις εξαγωγές για τις οποίες δεν ζητείται επιστροφή ισχύουν οι ακόλουθες διατάξεις:

α) η αίτηση του πιστοποιητικού και το πιστοποιητικό φέρουν στο τετράγωνο 22 την ακόλουθη ένδειξη: "Προς εξαγωγή χωρίς επιστροφή" 7

β) το πιστοποιητικό εκδίδεται το συντομότερο δυνατόν μετά την υποβολή της αίτησης 7

γ) το πιστοποιητικό ισχύει από την ημέρα έκδοσής του κατά την έννοια του άρθρου 21 παράγραφος 1 του κανονισμού (ΕΟΚ) αριθ. 3719/88 μέχρι τις 30 του επόμενου Ιουνίου 7

δ) δεν ισχύουν οι λοιπές διατάξεις του παρόντος κανονισμού με εξαίρεση το άρθρο 3 παράγραφος 1 πρώτο εδάφιο 7

ε) εφαρμόζεται ο κανονισμός (ΕΟΚ) αριθ. 3719/88.

6. Κατόπιν αιτήσεως του ενδιαφερομένου εκδίδεται επικυρωμένο αντίγραφο του πιστοποιητικού.»

3. Παρεμβάλλεται το ακόλουθο νέο άρθρο 2α:

«Άρθρο 2α

Δεν χορηγείται καμία επιστροφή όταν πραγματοποιείται εξαγωγή τυριού του οποίου η τιμή "ελεύθερο στα σύνορα", πριν από την εφαρμογή της επιστροφής στο κράτος μέλος εξαγωγής, είναι μικρότερη των 230 Ecu ανά 100 χιλιόγραμμα.»

4. Το άρθρο 10 παράγραφος 2 αντικαθίσταται από το ακόλουθο κείμενο:

«2. Οι διατάξεις του κανονισμού (ΕΟΚ) αριθ. 3719/88 που αφορούν τα όρια ανοχής που προβλέπονται για τις εξαγόμενες ποσότητες εφαρμόζονται με βάση τα ακόλουθα ποσοστά:

α) το ποσοστό 5 % που προβλέπεται στο άρθρο 8 παράγραφος 5 αντικαθίσταται από το ποσοστό 2 % 7

β) τα ποσοστά 95 % και 5 % που προβλέπονται στο άρθρο 33 παράγραφος 2 αντικαθίστανται από τα ποσοστά 98 % και 2 %, αντιστοίχως 7

γ) το ποσοστό 5 % που προβλέπεται στο άρθρο 44 παράγραφος 9 στοιχείο γ) αντικαθίσταται από το ποσοστό 2 %.»

5. Το παράρτημα του παρόντος κανονισμού προστίθεται ως παράρτημα.

Άρθρο 2

Ο κανονισμός (ΕOΚ) αριθ. 1953/82 καταργείται. Ωστόσο, τα πιστοποιητικά καταγωγής που εκδίδονται δυνάμει του εν λόγω κανονισμού πριν από την έναρξη ισχύος του παρόντος κανονισμού εξακολουθούν να ισχύουν για τις εξαγωγές που πραγματοποιούνται βάσει πιστοποιητικών εξαγωγής που εκδίδονται πριν από την εν λόγω ημερομηνία.

Άρθρο 3

Το παράρτημα σημείο 9 του κανονισμού (ΕΟΚ) αριθ. 3846/87 τροποποιείται ως εξής:

1. η παραπομπή (6) στην πρώτη γραμμή του κωδικού ex 0406 διαγράφεται 7

2. η υποσημείωση (6) διαγράφεται.

Άρθρο 4

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 3 Μαΐου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 148 της 28. 6. 1968, σ. 13.

(2) ΕΕ αριθ. L 307 της 20. 12. 1995, σ. 10.

(3) ΕΕ αριθ. L 144 της 28. 6. 1995, σ. 22.

(4) ΕΕ αριθ. L 84 της 3. 4. 1996, σ. 31.

(5) ΕΕ αριθ. L 212 της 21. 7. 1982, σ. 5.

(6) ΕΕ αριθ. L 350 της 31. 12. 1994, σ. 66.

(7) ΕΕ αριθ. L 366 της 24. 12. 1987, σ. 1.

(8) ΕΕ αριθ. L 46 της 23. 2. 1996, σ. 1.

ΠΑΡΑΡΤΗΜΑ

Πίνακας των τυριών που αναφέρονται στο άρθρο 1β παράγραφος 1

>ΘΕΣΗ ΠΗΝΑΚΑ>